open-index/open-wikipedia-markdown huggingface dataset:
ענבלניים

[ממוזער|''Dolomedes fimbriatus'' עם [אבקועים]]
ממוזער|ענבלנית נושאת שק ביצים
**ענבלניים** (שם מדעי: Pisauridae) היא משפחת עכבישים. הם מזכירים בצורתם את משפחת הזאבניים, אך נושאים את שק הביצים שלהם בעזרת מלתעותיהם ובבחניניהם במקום להצמידם לרשתות הקורים שהם טווים. כשהאבקועים עומדים לבקוע תטווה האם כעין "אוהל" בתוכו תניח את שק הביצים ותשמור עליו. השם האנגלי **nursery web spider** (בתרגום חופשי עכביש רשת התינוקיה) ניתן למין האירופאי *[[Pisaura mirabilis]]*. במשפחה נכללו בעבר כמה עכבישים דייגים מהסוג עכביש דייג (*Dolomedes*), אך הועברו למשפחה משל עצמם לאחר ניתוח מולקולרי בשנת 2023.

בניגוד לזאבניים, שלהם זוג עיניים ראשיות וגדולות נוסף על השש האחרות, שמונה עיניו של הענבלן הן בערך באותו הגודל. מינים רבים מסוגלים ללכת על מים שקטים ואף לצלול מתחת למים על מנת להתחמק מאויבים. כשהם חומקים מטורפים הם מסוגלים לקפוץ למרחק של חמישה או שישה אינץ'. למרות זאת הם אינם מטפסים בקלות על משטחים חלקים במיוחד כמו זכוכית. לעיתים תנסה הנקבה לאכול את הזכר לאחר ההזדווגות. על מנת להפחית את הסיכון ינסה הזכר בהתקרבו להציע לנקבה מתנה, כמו זבוב, בתקווה שזה יספק את רעבונה. לפעמים המתנה היא מזויפת על מנת להטעות את הנקבה.

## טקסונומיה
משפחה **Pisauridae**
* תת-משפחה Pisaurinae סימון, 1890
** *[[Afropisaura]]* בלנדין, 1976
** *[[Architis]]* סימון, 1898
** *[[Caripetella]]* סטרנד, 1928
** *[[Charminus]]* ת'ורל, 1899
** *[[Chiasmopes]]* פאווסי, 1883
** *[[Cispius (spider)|Cispius]]* סימון, 1898
** *[[Cladycnis]]* סימון, 1898
** *[[Dendrolycosa]]* דולשל, 1859
** *[[Euprosthenops]]* פוקוק, 1897
** *[[Euprosthenopsis]]* בלנדין, 1974
** *[[Maypacius]]* סימון, 1898
** *[[Paracladycnis]]* בלנדין, 1979
** *[[Perenethis]]* ל. קוך, 1878
** *[[Phalaeops]]* רואוור, 1955
** *[[Pisaura]]* סימון, 1885
** *[[Pisaurina]]* סימון, 1898
** *[[Polyboea (spider)|Polyboea]]* ת'ורל, 1895
** *[[Ransonia]]* בלנדין, 1979
** *[[Rothus]]* סימון, 1898
** *[[Stoliczka (spider)|Stoliczka]]* פיקארד-קיימברידג', 1885
** *[[Tetragonophthalma]]* קארש, 1878
** *[[Thalassiopsis]]* רואוור, 1955
** *[[Voraptipus]]* רואוור, 1955
** *[[Vuattouxia]]* בלנדין, 1979
** *[[Walrencea]]*בלנדין, 1979
* תת-משפחה Thalassiinae
** *[[Archipirata]]* סימון, 1898
** *[[Eucamptopus]]* פוקוק, 1900
** *[[Ilipula]]* סימון, 1903
** *[[Nilus]]* פיקארד-קיימברידג', 1876
** *[[Nukuhiva]]* ברלנד, 1935
** *[[Papakula]]* סטרנד, 1911
** *[[Thaumasia]]* פרטי, 1833
** *[[Tinus (spider)|Tinus]]* פיקארד-קיימברידג', 1901
* תת-משפחה *[[טקסון ללא מקור|incertae sedis]]*
** *[[Bradystichus]]* סימון, 1884
** *[[Campostichommides]]* סטרנד, 1911
** *[[Cispinilus]]* רואוור, 1955
** *[[Conakrya]]* שמידט, 1956
** †*[[Eopisaurella]]* פטרונקנוויץ', 1958 (אאוקן מוקדם; ענבר בלטי)
** †*[[Esuritor]]* פטרונקנוויץ', 1942 (אאוקן מוקדם; ענבר בלטי)
** *[[Hygropoda]]* ת'ורל, 1894
** *[[Inola]]* דייוויס, 1982
** †*[[Palaeoperenethis]]* סלדון ופני, 2009 (איפרסיאן, קולומביה הבריטית, קנדה)
** *[[Qianlingula]]* ז'אנד, ז'ו וסונג, 2004
** *[[Sphedanus]]* ת'ורל, 1877
** *[[Tallonia]]* סימון, 1889
** *[[Tapinothele]]* סימון, 1898
** *[[Tapinothelella]]* סטרנד, 1909
** *[[Tapinothelops]]* רואוור, 1955

## קישורים חיצוניים

* 

## הערות שוליים

*
קטגוריה:בעלי חיים שתוארו ב-1890
קטגוריה:טקסונים שתוארו בידי אז'ן סימון
שיתוף תמונות

**שיתוף תמונות** היא העלאת תמונה דיגיטלית לאינטרנט באמצעות אתר אינטרנט או תוכנה (אפליקציה סלולרית או יישום רשת) המאפשרת לאדם אחר או לציבור בכלל לצפות בתמונה ולעיתים אף לשמור אותה. שיתוף תמונות נעשה לעיתים קרובות בצירוף מלל וכחלק מרשת חברתית מקוונת. אתרים ותוכנות רבות מאפשרות גם שיתוף וידאו בנוסף לשיתוף התמונות.

## היסטוריה
אתרי שיתוף התמונות הראשונים ברשת האינטרנט הופיעו בראשית שנות התשעים של המאה העשרים, לרוב כחלק משירות להדפסת תמונות. בראשית המאה ה-21 הוקמו אתרים ייעודיים לכך. בין הראשונים והבולטים שביניהם היה פליקר ואחרים.

## אסטרטגיית רווחים
ניתן לחלק את כלל אתרי ותוכנות שיתוף התמונות לשתי קבוצות כוללניות: המציעים את שירותיהם בחינם והדורשים תשלום. בעוד שצורת הרווח באתרים ובתוכנות הדורשים תשלום עבור שירותיהם מובנת מאליה, הרי שרווחי האתרים והתוכנות שאינן דורשים תשלום מגיעים ממקורות שונים כגון פרסום ושירותי הדפסה ועריכת התמונות לכדי מוצר ממשי.

חלוקה זו איננה מוחלטת. אתרים רבים מציעים את שירותיהם בחינם עד למגבלת זמן או כמות ולאחר מכן השירות ניתן תמורת תשלום. אתרים אחרים יציעו שירות מוגבל בחינם ושירות נרחב יותר תמורת תשלום.

סוג שלישי של אתרי שיתוף תמונות, הם אתרים המופעלים בידי חברות לייצור מצלמות, כאשר האתר מוגבל לתמונות המצולמות באמצעות מצלמות החברה. כך למעשה האתר משמש כפרסומת עבור מוצרי החברה.

## שיתוף תמונות ורשתות חברתיות מקוונות
במהלך המאה ה-21 הפך שיתוף התמונות באמצעות הרשתות החברתיות המקוונות לנפוץ ביותר. ההערכה היא כי בפייסבוק עד לקיץ 2011 הועלו כמאה מיליארד תמונות (בהשוואה ל-60 מיליארד תמונות בסוף 2010). הרשתות החברתיות מאפשרות שיתוף תמונות תוך הגבלת ובחירת האנשים היכולים לצפות בתמונות, כמו כן זיהוי פנים המופיעות בתמונה ושיוכן למשתמשים אחרים ברשת החברתית וכדומה.

## שיתוף תמונות באמצעות מכשירים סלולריים
אפליקציות סלולריות לשיתוף תמונות הפכו לנפוצות בשנת 2011. הבולטת שבהם היא אינסטגרם, בעלת מאות מילוני משתמשים בכל רחבי העולם.

## Geotagging
גאו-טגינג (תיוג גאוגרפי) היא טכנולוגיה המאפשרת הטמעת מיקום צילום התמונה בתוך קובץ התמונה עצמו. תוכנות ואתרי שיתוף תמונות רבים כוללים אפשרות זו, כך שניתן לראות את התמונות בהתאם למקום צילומן.

## ראו גם
*שיתוף קבצים

## קישורים חיצוניים

## הערות שוליים

*
קטגוריה:שיתוף קבצים
דוב ים דרום-אמריקני

**דוב ים דרום-אמריקני** (שם מדעי: *Arctocephalus australis*) הוא מין של דוב ים החי בימים ובחופים שליד אמריקה הדרומית, בעיקר בפרו, בצ'ילה ובארגנטינה.

דובי הים הדרום-אמריקנים חיים הן לאורך חוף האוקיינוס השקט של אמריקה הדרומית החל מחצי האי פארקאס שבדרום פרו ועד כף הורן, והן לאורך חוף האוקיינוס האטלנטי מדרום ברזיל ועד כף הורן. הם נמצאים גם באיי פוקלנד, איי סטטן ואיי אסקונדידה. קיימים מעט דיווחים על תצפיות בדובי ים דרום אמריקנים בחופי אקוודור, באיי גלאפגוס ובאי גורגונה שבקולומביה.

יש לו 2 תת-מינים:
**A. a. australis* - המצוי באיי פוקלנד
**A. a. gracilis* - המצוי באמריקה הדרומית

פרוותם של דובי הים אפורה-כהה, למרות שלזכרים יש לעיתים שיער חום או אפור של שיער. לנקבות ולצעירים יש פרווה בהירה מעט על החזה והלוע והאף בינוני ומחודד מעט. אוזניהם מאוד בולטות. לזכרים צוואר עבה וחזק עם רעמת שיער ארוכה.

הזכרים של דוב הים גדולים יותר מהנקבות, אורכם 2 מטרים ומשקלם 200-150 ק"ג. אורך הנקבות עד 1.5 מ' ומשקלן 60-30 ק"ג. הגורים שוקלים 5.5-3.5 ק"ג ואורכם 65-60 ס"מ בממוצע.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אברהרד אאוגוסט וילהלם פון צימרמן
קטגוריה:אוטריים
קטגוריה:אנטארקטיקה: יונקים
קטגוריה:איי פוקלנד: בעלי חיים
קטגוריה:בעלי חיים באיים הסאב-אנטארקטיים
קטגוריה:מגה-פאונה של האוקיינוס הדרומי
קטגוריה:מגה-פאונה של האוקיינוס השקט
קטגוריה:אמריקה הדרומית: בעלי חיים ימיים
קטגוריה:בעלי חיים שתוארו ב-1783
M75 (נגמ"ש)

**נגמ"ש M-75** הוא נגמ"ש אמריקאי אשר יוצר בין השנים 1952–1954 והיה בשימוש במלחמת קוריאה.
הוחלף ב-M59 בגלל היתרונות הרבים של ה־M59. ה-M75 הוענק לבלגיה כסיוע צבאי, שם השתמשו בו עד סוף שנות ה-80 של המאה ה-20. בסך הכל יוצרו ממנו כ-1,759 יחידות.

## פיתוח
לקראת סיום מלחמת העולם השנייה, הצבא האמריקאי בנה נגמ"ש על בסיס ה-M44, זה היה נגמ"ש כבד ביותר (25.5 טון ערוך לקרב), והיה מסוגל להכיל עד 24 לוחמים ועוד 3 אנשי צוות. לאחר המלחמה, צבא ארצות הברית פנה מיד לחברת  שעסקה בבניית כלי רכב בבקשה שתתכנן ותייצר נגמ"ש שיחליף את ה-M44 הכבד. IHC בנתה כ-ארבעה אבות טיפוס.

הראשון מבין אבות הטיפוס היה על בסיס ה-T-18, אמנם עיצוב זה לא הכיל נהג משנה אך יכול היה לשאת 2 מקלעים כבדים בקליבר 12.7 מ"מ נאט"ו (0.5 אינץ') המופעלים מתוך הנגמ"ש.
אב הטיפוס השני היה על בסיס T-18E1, הנגמ"ש לא היה חמוש כלל והכיל כיפה למפקד (על מנת שיוכל לצפות על המתרחש מסביב לנגמ"ש).
אב הטיפוס השלישי היה על בסיס T-18E2. במקום כיפת המפקד היה בו בסיס למקלע בקליבר 7.62 מ"מ נאט"ו או 12.7 מ"מ נאט"ו (0.3 אינץ' ו-0.5 אינץ' בהתאמה).
אב הטיפוס הרביעי היה מעט שונה מהאב טיפוס הראשון.

לאחר בניית ארבעת אבות הטיפוס בחר צבא ארצות הברית לאמץ את הדגם שהיה על בסיס ה-T-18E1 ונתן אישור ל-IHC להתחיל לייצר 1000 יחידות תחת השם "M-75". כאשר החל הייצור נערכו בו מספר שינויים, ובהם הוספת מקלע M2 בראונינג ושינוי במספר הלוחמים (תחילה היה אמור להכיל 14 לוחמים).

ל-M-75 מאפיינים משותפים רבים עם ה-M41 ווקר בולדוג שגם הוא מונע על ידי מנוע קונטיננטל מקורר-אוויר, הוא מכיל תיבת הילוכים cross-drive (אשר מאפשרת היגוי מדויק ויעיל) וגם שלדה דומה. בתחילת הייצור M-75 אחד עלה 72,000 דולר.

באביב 1954, הוחלף ה־M75 בנגמ"ש M59, בגלל היותו זול יותר, קטן יותר ואמפיבי.

## תיאור
ל-M-75 יש גוף פלדה מותך בעובי שנע החל מ-25 מ"מ עד ל-38 מ"מ (2.5–3.8 ס"מ) עם שריון בחזית הגוף בעובי של 40–50 מ"מ (4–5 ס"מ). כאשר הכלי היה מלא וטעון הוא שקל 19,051 ק"ג. מכל הדלק של ה-M-75 מכיל 568 ליטר.

ה-M-75 בעל עיצוב כמעט זהה לשאר הנגמ"שים האמריקאים: הנהג יושב מקדימה בצד שמאל כשמימינו נמצא המנוע, הנהג מצויד בפריסקופ עם אמצעי ראיית לילה המבוססת על אינפרא אדום, בגרסאות חדשות יותר ישנם 2 פריסקופים - אחד מאחורי הנהג ואחד מאחורי המנוע. במרכז הנגמ"ש יושב המפקד, כאשר עמדת הפיקוד מאובזר בשישה חלונות קטנים לצפייה בקרבת הצהר, למפקד יש בנוסף כיפת מפקד שעליה מותקן מקלע כבד M2 בראונינג עם תחמושת של 1,800 כדורים. הלוחמים יושבים מאחורי המפקד בתא גדול. בנוסף הנגמ"ש היה מצויד ב-M20 סופר בזוקה עם 10 רקטות, ולעיתים קרובות נשא גם תחמושת לרובי קרבין מדגמי M1 קרבין ו-M2 קרבין, שהיו בשימוש באותה תקופה לצד רובי ה-M1 גאראנד.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נגמ"שים אמריקאיים
שחפית האינקה

**שחפית האינקה** (שם מדעי: *Larosterna inca*) הוא מין של עוף ים יחיד בסוגו ממשפחת השחפיתיים.

## מאפיינים
אורכה כ-39 עד 42 ס"מ, ומשקלה כ-180 עד 210 גרם. מראה שונה מאוד משאר מיני משפחתה ומרוב עופות הים בכלל, ולכן הוענק לה סוג טקסונומי משלה. רוב גופה צבוע באפור כהה; מקורה אדום ורגליה כתומות. בשני צדי הראש, מתחת לעין יש "פס" לבן, ומתחתיו עור חשוף צהוב בצורת פה. הכנפיים והזנב כהים יותר משאר הגוף. הזכר והנקבה דומים. אצל שחפיות צעירות הגוף חום-סגלגל, ונוצות הראש הבוגרות מתפתחות אצלם בהדרגה.

אזור התפוצה של שחפית האינקה, כמו שמרמז שמה, מתפרש על פני החוף המערבי של דרום אמריקה, מאקוודור ופרו לצ'ילה.

שחפית האינקה ניזונה בעיקר מדגים קטנים, כמו אנשובי, אך גם מסרטנים ומשאריות אנושיות. היא נצפתה עוקבת אחרי סירות דייגים בחיפושיה אחרי מזון. השחפית דואה מעל למים, מזהה את טרפה מהאוויר, צוללת אל המים ותופסת אותו בעזרת מקורה. השחפית חברתית, ונצפית במושבות עשויות לכלול כמה אלפי פרטים.

בית הגידול הטבעי של השחפית הם חופים עם חול וצוקים סלעיים.

שחפית האינקה מתרבה פעמיים בשנה; עונות הרבייה שלה מתרחשות בין אפריל ליולי ובין אוקטובר לדצמבר. תצוגת החיזור של הזכר כוללת תעופה מסוגננת, והאכלת הנקבה. השחפית מקננת במחילות או בחורים בצוקים סלעיים. הנקבה מטילה 1-3 ביצים, ודוגרת עליהן במשך 3-4 שבועות. הזכר והנקבה גם יחד משתתפים בדגירה על הביצים ובהאכלת הגוזלים. הגוזלים פורחים מהקן 4 שבועות לאחר בקיעתם, ונעשים עצמאיים חודש לאחר מכן.

מין זה הוכרז כ"קרוב לסיכון" על ידי ארגון IUCN.

## קישורים חיצוניים

* שחפית האינקה, באתר אויסאקס-בירדס

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רנה לסון
קטגוריה:שחפיתיים
קטגוריה:עופות יחידים בסוגם
קטגוריה:צ'ילה: עופות
קטגוריה:בעלי חיים שתוארו ב-1827
טקס פרסי אנני ה-42

**טקס [[פרס אנני|פרסי אנני]] ה-42** (באנגלית: **42nd Annie Awards**) נערך ב-31 בינואר 2015 באולם "רויס הול" שבארצות הברית, ובמהלכו הוענקו פרסי אנני על תחום ההנפשה בקולנוע ובטלוויזיה בשנת 2014.

מספר המועמדויות הרב ביותר היה לסרט "הקופסונים" (13 מועמדויות), ומספר הזכיות הרב ביותר היה לסרט "הדרקון הראשון שלי 2" (6 פרסים). דן דה-בילוס זכה בפרס לבימוי הטוב ביותר על הסרט "הדרקון הראשון שלי 2", ופיל לורד וכריסטופר מילר זכו בפרס התסריט הטוב ביותר על הסרט "סרט לגו". דידייה ברונר, דון לוסק ולי מנדלסון זכו בפרס וינזור מקיי על תרומתם לתחום ההנפשה.
סדרת הטלוויזיה "עלה נופל" זכתה בפרס לסדרת הטלוויזיה הטובה ביותר לגיל הרך, סדרת הטלוויזיה "גרוויטי פולס" זכתה בפרס לסדרת הטלוויזיה הטובה ביותר לילדים ונוער וסדרת הטלוויזיה "משפחת סימפסון" זכתה בפרס לסדרת הטלוויזיה הטובה ביותר למבוגרים.

## זוכים ומועמדויות

## קישורים חיצוניים
* 
* רשימת הזוכים והמועמדים המלאים בטקס פרסי אנני ה-42 
* טקס פרסי אנני ה-42, באתר IMDb

קטגוריה:2015 בארצות הברית
קטגוריה:טקסי פרס אנני
צאפיה זע'לול

**צאפיה זע'לול** (בערבית: **صفية زغلول**; 1877 - 12 בינואר 1946) הייתה פעילה פוליטית ופמיניסטית מצרית, מתומכות המהפכה למען עצמאות מצרים וממייסדי מפלגת אל-ופד. אשתו של סעד זע'לול, מהפכן שפעל למען עצמאות מצרים מהכיבוש הבריטי וראש ממשלת מצרים הראשון. הייתה מראשי מהומות 1919 ודמות פוליטית משפיעה ופופולרית, ידועה כ"אם המצרים".

## קורות חייה
צאפיה זע'לול נולדה בשנת 1877 למשפחה מן האליטה העות'מאנית-מצרית הישנה. אביה, מוסטפא פהמי, היה ראש ממשלת מצרים הקולוניאלית במשך 13 שנה.

כשהייתה בת 18, נישאה צאפיה לסעד זע'לול, שהיה אז בן 36. הסופר קאסם אמין הוא שהכיר בין השניים. סעד היה ממעמד הפלאחים, ולא היה נהוג באותה תקופה שבת ממשפחת האליטות תתחתן עם גבר ממעמד זה, אולם אביה נתן את ברכתו.

סעד היה למנהיג המאבק נגד הקולוניאליזם הבריטי, וצאפיה לא נשארה בצלו, אלא השתתפה ותמכה במהומות 1919 כבר בתחילתם. למעשה, כשסעד הוגלה בשל פעילותו, הפכה צאפיה לדמות מרכזית במפלגת אל-ופד החדשה, וביתה היה למעין מטה של פעילי המהפכה. ממעמד מנהיגות זה, היא המשיכה לייעץ לבעלה מרחוק, ולייצג אותו בקרב חברי המפלגה.

הנשים המצריות באותה תקופה התנגדו לחוקים הבריטיים בכמה דרכים: חרם כלכלי, שביתות, והפצת חומרים כתובים נגד הקולוניאליזם הבריטי. השתתפות הנשים במהומות 1919 היה לאירוע המכונן לחיבור בין התנועה הפמיניסטית המצרית, שהייתה בפריחה, לבין התנועה הלאומית. המרד נתן במה בפעם הראשונה להשמעת קולות של נשים במרחב הציבורי, ובאופן שהתקבל מתוך הסולידריות הרווחת בין הקבוצות.

בכך הייתה צאפיה למנהיגה בשתי החזיתות. היא ארגנה הפגנה גדולה נגד הקולוניאליזם של 500 נשים, אשר יצאו מביתה של הודא שעראווי, ולאחר מכן המשיכה לארח את הפעילות בביתה. היא נודעה כדמות אם לפוליטיקה הרדיקלית המתפתחת בארצה, ונקראה "אם המצרים", וביתה נקרא "בית האומה". באותה תקופת גלות של סעד, היא גם נסעה לפגוש אותו בלונדון ובפריז כדי לבקש תמיכה לעצמאות מצרים. בחזרה במצרים, הייתה נואמת, כותבת עתירות ועלונים, ומעודדת את חבריה וחברותיה למאבק. כשסעד ועמיתיו היו במעצר לפני שהוגלה, היא סייעה לנשותיהם של העצורים להבריח אליהם פתקים. כשהדבר התגלה, הועברו הגברים לכלא אחר, אך גם לשם הצליחה צאפיה להיכנס, כשהיא מחופשת לאישה זקנה, ובמשך כשעה דיברה עם המהפכנים, הרגיעה ועודדה אותם.

ב-1922, כאשר בריטניה הכריזה באופן חד-צדדי על עצמאות מצרים, נערכו בחירות לשלטון ומפלגתו של סעד זכתה בניצחון סוחף, והוא נהייה ראש הממשלה הראשון של מצרים העצמאית. היא הייתה רעיית מנהיג מצרים הראשונה שהופיעה בציבור ללא כיסוי ראש. היא נותרה כדמות בעלת השפעה פוליטית, וכשסעד נפטר בשנת 1927, היא עמדה במרכז בחירת יורשו לתפקיד. גם בשנים אלה, עמדה צאפיה בראש פלג הנשים באל-ופד, ופעלה למען זכויות נשים, למרות אזהרות שקבלה מראש הממשלה המכהן, איסמעיל צידקי, להפסיק. אך ב-1937 החליטה לפרוש מחיי הציבור, בעקבות קרע במפלגה.

צאפיה זע'לול נפטרה ב-12 בינואר 1946.

## קישורים חיצוניים

## הערות שוליים

קטגוריה:פמיניסטיות מצריות
קטגוריה:מהפכנים

קטגוריה:ילידות 1876
קטגוריה:פוליטיקאיות מצריות
קטגוריה:נפטרות ב-1946
שלום זינגר

**שלום זינגר** (נולד ב-19 באוגוסט 1946) הוא מנהל ישראלי. כיהן כמנכ"ל משרד האוצר וכמנכ"ל הבנק הבינלאומי.

## ביוגרפיה
זינגר נולד בפולין להורים ניצולי שואה, וגדל בקריית חיים. למד בבית ספר דתי, היה חבר בתנועת בני עקיבא, והתגייס לצה"ל.

זינגר הוא בוגר אוניברסיטת חיפה בחשבונאות. את דרכו הבנקאית החל כעובד זוטר בבנק לסחר חוץ בחיפה, ובאמצע שנות העשרים לחייו, היה לסגן-מנהל הסניף של הבנק הבינלאומי במרכז הכרמל. לאחר מכן, כיהן כמנהל הסניף בקריית ביאליק, אותו הפך מסניף כושל לאחד המוצלחים בבנק. בהמשך כיהן כמנהל מחלקת ניירות ערך וקופות גמל, מנהל אזור המרכז ומשנה למנכ"ל הבנק. ב-1986 מונה למנכ"ל הבנק הבינלאומי. בשנת 1990, נרכש הבנק על ידי משפחת ספרא שראשיה לא היו שבעי רצון מזינגר, והחליטו להדיחו.

ב-1991 מונה למנכ"ל משרד האוצר ומילא תפקיד זה עד 1993.

זינגר הקים יחד עם אמיר ברנע את בית ההשקעות "זינגר-ברנע".

ב-2003 מונה על ידי משרד האוצר למנהל המיוחד של קרן הגמלאות המרכזית (קג"מ) ושימש בתפקיד עד אוגוסט 2005. מ-2005 מכהן כדירקטור בחברת מפעלים פטרוכימיים בישראל. כיהן כיו"ר ועדת השקעות בחברת כלל ביטוח וכדירקטור בחברות כימיקלים לישראל וסקיילקס ושימש סגן יושב ראש חברת אלביט הדמיה. כמו כן כיהן כיו"ר אגודת ידידי אקי"ם ישראל, חבר קרן תל אביב לפיתוח וחבר קרן הרצליה לפיתוח. ב-1995 היה חבר בקבוצת אנשי עסקים שרכשה את השליטה במועדון הכדורגל מכבי תל אביב.

לזינגר בן ובת מנישואים ראשונים. ב-2009 נישא בשנית, לנאווה ברק.

## קישורים חיצוניים
*
* 
*

## הערות שוליים

קטגוריה:מנכ"לי משרד האוצר
קטגוריה:מנהלי הבנק הבינלאומי
קטגוריה:דירקטורים ישראלים
קטגוריה:בוגרי בני עקיבא
קטגוריה:בוגרי תוכנית קרן וקסנר בישראל
קטגוריה:ישראלים ילידי פולין
קטגוריה:בוגרי אוניברסיטת חיפה
קטגוריה:ישראלים שנולדו ב-1946
קשירה סינית

ממוזער|250px|קשרים סיניים
**קשירה סינית** (במנדרינית תקנית: **中國結**, בפין-יין: *Zhōngguó jié*) היא עבודת יד דקורטיבית שנוצרה בסין בתקופות שושלת טאנג ושושלת סונג. אמנות זו מכונה גם בשם "קשרים סיניים דקורטיביים מסורתיים".

## היסטוריה
ממצאים ארכאולוגיים מראים שאומנות הקשירה החלה עוד בזמנים פרהיסטוריים. נמצאו מספר כלים ששימשו לפרימת הקשרים, אך עקב האופי העדין של החומר רק דוגמאות מעטות ממנו שרדו.

השימוש המקורי היה מוגבל למלוכה והאצולה הוא התפשט בהדרגה.

## ראו גם
* כריכת רגליים

## קישורים חיצוניים

* הקשירות הסיניות - "קשר" מיוחד לכל אירוע

קטגוריה:סין: תרבות
קטגוריה:קשרים
קטגוריה:מלאכת יד
חיילים היינו וצעירים!

**חיילים היינו וצעירים!** (באנגלית: **We Were Soldiers Once… And Young**) הוא ספר המתאר את קרב יה דראנג בעמק יה דראנג בווייטנאם, שהתרחש באמצע נובמבר 1965 והיה הקרב רחב ההיקף הראשון של צבא ארצות הברית במלחמת וייטנאם. הספר נכתב על ידי הכתב הצבאי ג'וזף גאלווי, שנכח בקרב, ומפקד הקרב לוטננט קולונל הרולד מור, בעקבות הספר נעשה סרט המלחמה חיילים היינו בשנת 2002.
## עלילה
הספר מתאר כיצד הכין הקולונל הרולד מור, מפקד הגדוד הראשון של רגימנט הפרשים השביעי שבדיוויזיית הפרשים הראשונה, את אנשיו לקראת המלחמה בווייטנאם. ב-14 בנובמבר 1965 נשלח הגדוד לעמק יה דראנג למשימת "חפש והשמד". הכוח ביצע נחיתת סער במנחת **LZ X-Ray** (אקס-ריי), על אף שהייתה התרעה כי ביעד ישנה נוכחות ערה של כוחות אויב. ביעד, כך נתברר מאוחר יותר, נערכה חטיבת חי"ר מצבא צפון וייטנאם בת כ-4,000 לוחמים, והגדוד מצא עצמו עד מהרה נתון בקרב קשה. במשך כיומיים התחוללו קרבות עזים מסביב להיקף של אזור הנחיתה אקס ריי, חיילים צפון ווייטנאמים החלו לתקוף ללא הפסקה את העמדות האמריקאיות התפתח קרב מטווחים קצרים תוך שימוש במכונות ירייה, רובים ורימונים. על מנת להדוף את המתקפה קרא מור לסיוע ארטילרי ואווירי שטווחו על מורדות ההר על מנת לעצור את שטף החיילים הצפון ווייטנאמים. כפי שהעיד לימים מור עצמו:

בבוקר ה-16 בנובמבר נודע כי החיילים הצפון ווייטנאמים החלו לסגת. בשעות אחר הצהריים פנו החיילים של הגדוד הראשון ממנחת **LZ X-Ray** (אקס-ריי) ריי. ובמתחם נותרו יחידות מהגדוד השני של הרגימנט השביעי, ומהגדוד השני של הרגימנט החמישי.

הספר זכה להמנות ברשימת רבי המכר של העיתון האמריקאי רב ההשפעה הניו יורק טיימס ובביקורת נכתב "הישג מדהים, נייר ועליו מילים עם האפקט של שיש, קראתי את הספר וחשבתי על הספר **עיטור הגבורה האדום**, זו המחמאה הגבוהה ביותר שאני יכול לתת". גנרל נורמן שוורצקופף אמר: זהו ספר מצוין על היסטוריה צבאית, כתוב בדרך בה היסטוריה צבאית צריכה להכתב".

## קישורים חיצוניים
* טל טובי, המערכה ביא דראנג ועיצוב אופייה של מלחמת וייטנאם, מערכות 388, אפריל 2003, עמודים 24–31.
* שי קלפר, מנהיגות המג"ד בשדה הקרב בעבר, בהווה ובעתיד, מערכות 434, דצמבר 2010, עמ' 26–37.
* 

## הערות שוליים

קטגוריה:ספרות מלחמת וייטנאם
קטגוריה:ספרי 1992
קטגוריה:ספרים אמריקאיים
קטגוריה:ספרים שעובדו לסרטים
מנחם חבר

**מנחם חבר** הוא קצין משטרה בדימוס בדרגת תת-ניצב, כיהן כנציג משטרת ישראל בארצות הברית.

חבר שירת במגוון תפקידים במחוז הצפון, בהם סגן מפקד היחידה המרכזית, מפקד תחנת המשטרה בעפולה ומפקד היחידה המרכזית. ב-2007 מונה למפקד מרחב שומרון במחוז ש"י. ב-2008 מונה למפקד מרחב גליל בדרגת תת-ניצב. לאחר פיצול מחוז הצפון, מונה ב-2011 לסגן מפקד מחוז חוף. ב-2014 מונה לנציג המשטרה בארצות הברית.

קטגוריה:תתי-ניצבים במשטרת ישראל
קטגוריה:נספחי משטרת ישראל בארצות הברית
קטגוריה:ישראלים שנולדו במאה ה-20
מייק בודנהולצר

**מייקל וינסנט "מייק" בודנהולצר** (באנגלית **Michael Vincent "Mike" Budenholzer**; נולד ב־6 באוגוסט 1969) הוא מאמן כדורסל אמריקאי. בודנהולצר היה עוזר מאמן במשך 18 עונות, של גרג פופוביץ' בסן אנטוניו ספרס, והיה שותף לזכייתם בארבע אליפויות. בין השנים 2013–2018 אימן את קבוצת אטלנטה הוקס. בעונת  זכה בפרס מאמן השנה ב-NBA לאחר שהוביל את אטלנטה למאזן הטוב ביותר במזרח. בשנים 2018-2023 שימש כמאמן הקבוצה מילווקי באקס, בעונת 2020/2021 זכה איתם באליפות.

## ביוגרפיה
מייק בודנהולצר נולד בהולברוק שבאריזונה, לווינס וליבי בודנהולצר, משפחה ממוצא גרמני. מייק הוא הצעיר מבין שבעת אחיו. אביו היה גם הוא מאמן כדורסל ואימן 25 שנים במכללות ותיכונים באריזונה.

בודנהולצר למד לתואר ראשון בפילוסופיה ובפוליטיקה במכללת פומונה, בשנותיו במכללה שיחק כגארד בנבחרת הכדורסל שלה, לאחר שהשלים את חוק לימודיו שיחק שנה אחת בלבד כשחקן מקצוען, בקבוצה דנית בשם "ויילה" מדנמרק. למרות שקלע ממוצעים של 27 נקודות, פרש לאחר שנה, והחל לעבוד בצוות המקצועי של סן אנטוניו, תחילה כעורך וידאו וכסקאוט. ולאחר מכן קודם לעמדת העוזר הראשי של המאמן המצליח גרג פופוביץ'. הם זכו יחדיו בהצלחות רבות ובארבע אליפויות.

בחייו האישיים, מייק נשוי למרי בת', לבני הזוג ארבעה ילדים.

## מאמן ראשי
### אטלנטה הוקס
קבוצת אטלנטה הוקס, לאחר מספר שנים של דשדוש וחוסר הצלחה, החתימה ב-2012 את דני פרי, שהיה סגן נשיא סן אנטוניו, ובעונת  מינה את בודנהולצר, חברו מסן אנטוניו, למאמן.

כבר בעונתו הראשונה הוביל את ההוקס לפלייאוף, שם נפגשו עם המדורגת ראשונה במזרח, אינדיאנה פייסרס. ההוקס, שהיו מדורגים במקום השמיני, הצליחו למתוח את הסדרה מול הקבוצה מהמקום הראשון לסדרה של שבעה משחקים, אך בסופם גברה אינדיאנה.

את עונתו השנייה, עונת , סיימו ההוקס עם המאזן הטוב ביותר במזרח והטוב בתולדות הקבוצה. הצלחתו של בודנהולצר מתעצמת מכיוון שבקבוצה לא שיחקו שחקנים שנחשבים מהטופ העולמי ושחקנים דוגמת קייל קורבר, ג'ף טיג ופול מילסאפ הצטיינו תחת שרביטו. בסיום העונה נבחר בודנהולצר למאמן השנה. בפלייאוף הגיע קבוצתו עד לגמר המזרח בו הפסידה לקליבלנד קאבלירס. בעונות הבאות בחרה אטלנטה הוקס בבנייה מחדש ושחררה מהסגל את השחקנים הבולטים והקבוצה לא הגיעה להישגים וב-2018 עזב בודנהולצר את ההוקס.

### מילווקי באקס
לקראת עונת  חתם בודנהולצר כמאמנה של מילווקי באקס לארבע שנים. את אותה עונה סיימה מילווקי עם המאזן הטוב ב-NBA (60–22), ובסיומה זכה בודנהולצר בפרס מאמן העונה, בפעם השנייה בקריירה. בעונת 2020/2021 זכה עם הקבוצה באליפות הראשונה שלה מזה 50 שנה, זוהי האליפות הראשונה שלו כמאמן ראשי. בעונת 2022/2023 פוטר בודנהולצר מאימון הקבוצה לאחר שהפסידה למאמי היט 4-1 בסיבוב הראשון של הפלייאוף.

### פיניקס סאנס
ב-11 במאי 2024, חתם בודנהולצר כמאמנה של הפיניקס סאנס והיה למאמן המשתכר הגבוה ביותר בליגה. אך ב-14 באפריל 2025 פוטר בודנהולצר לאחר סיום עונה מאכזבת ומאזן של 46–36 שמיקם את הסאנס מחוץ לפלייאין במקום ה-11.

## קישורים חיצוניים

* 
* 

## הערות שוליים

קטגוריה:מאמני כדורסל אמריקאים
קטגוריה:מאמני אטלנטה הוקס
קטגוריה:מאמני מילווקי באקס
קטגוריה:מאמני משחק האולסטאר של ה-NBA
קטגוריה:זוכי פרס מאמן השנה ב-NBA
קטגוריה:מנהלי קבוצות ב-NBA
קטגוריה:בוגרי מכללת פומונה
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1969
קטגוריה:אמריקאים ממוצא גרמני
יגאל כספי

**יגאל כספי** (נולד ב-1950) הוא איש שירות החוץ בדימוס. כיהן כשגריר ישראל בשווייץ. קודם לכן כיהן כסמנכ"ל לענייני הסברה ותקשורת במשרד החוץ וכשגריר ישראל בקוריאה הדרומית.

## ביוגרפיה
כספי נולד בחיפה בן להורים שעלו ממצרים. ב-1968 התגייס לצה"ל, הוא שירת כקצין בחיל התותחנים והיה בצוות ההסבה של גדוד 405 לגדוד הראשון בחיל של תותחים מתנייעים מדגם M-109 "רוכב". לאחר שחרורו סיים ב-1975 תואר ראשון ביחסים בינלאומיים באוניברסיטה העברית בירושלים. ב-1988 סיים תואר שני ביחסים בינלאומיים באוניברסיטה העברית.

את שירותו במשרד החוץ החל ב-1977. הוא שירת כמזכיר שני בשגרירות ישראל בפריז, ב-1983 מונה לקונסול בסן פרנסיסקו, ב-1987 מונה לסגן ראש מחלקת מצרים במשרד החוץ, ב-1989 מונה לסגן שגריר ישראל בסטוקהולם. ב-1993 מונה לראש מחלקת מידע במשרד. ב-1996 מונה לציר מדיני בשגרירות ישראל בטוקיו שביפן. ב-2001 מונה לראש מחלקת צפון מזרח אסיה. ב-2005 מונה לשגריר ישראל בקוריאה הדרומית. ב-2009 שב לישראל ומונה לסמנכ"ל לענייני הסברה ותקשורת במשרד החוץ.

ביולי 2012 מונה לשגריר ישראל בשווייץ. הוא הושעה מתפקידו בפברואר 2015 וזומן לשימוע לפני פיטורים לאחר שנחשף כי פרסם בחשבון הטוויטר שלו, באמצעות ציוץ מחדש, ביקורת שנמתחה על ראש הממשלה, שר החוץ, שר הביטחון ושר השיכון, בניגוד לתקנון נציבות שירות המדינה, הוא שב לתפקידו לאחר כחודש וחצי עד סיום הבירור בעניינו. לאחר חשיפת הפרשה מחק כספי את חשבון הטוויטר שלו.

בדצמבר 2015 פורסם כי כספי שיתף בחשבון הפייסבוק שלו ציטוט של הבכיר הנאצי הרמן גרינג. הציטוט הוא תרגום לעברית של דברי גרינג לפיהם ניתן להכריח את העם לציית למנהיגיו באמצעות הודעה שהמולדת נמצאת תחת מתקפה, ובסיום הציטוט ההערה "אנחנו בדרך הנכונה" בכוונו ככל הנראה לממשלת ישראל. למרות התנצלותו והסרת הפוסט, משרד החוץ החל בהליך משמעתי לבירור העניין, במקביל לבירור משמעתי בעניין תלונות שהתקבלו מעובדי השגרירות על התעמרות בכפיפים, וכספי נקרא, שוב, להגיע לבירור בארץ. בסופו של דבר סוכם על יציאתו לפרישה מוקדמת משירות החוץ ב-1 ביוני 2016, וכך היה.

כספי נשוי ואב לשניים.

## קישורים חיצוניים
*
*יגאל כספי באתר שגרירות ישראל בשווייץ
*

## הערות שוליים

קטגוריה:דיפלומטים ישראלים
קטגוריה:עובדי משרד החוץ
קטגוריה:שגרירי ישראל בשווייץ
קטגוריה:שגרירי ישראל בקוריאה הדרומית
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1950
נמייה צהובה

**נמייה צהובה** (שם מדעי: *Cynictis penicillata*) היא מין של נמייה החיה בדרומה של אפריקה ומין יחיד בסוג *Cynictis*.

הנמייה חיה בשטחים פתוחים ותת-מדבריים, בסבכים ובסוואנות באנגולה, בוצואנה, דרום אפריקה, נמיביה וזימבבואה.

אורכה של הנמייה 40–60 סנטימטר ומשקלה 450–900 גרם.

תת-המינים הצפוניים קטנים ואפורים יותר ומותאמים לאקלים חם יותר. תת-המינים הדרומיים גדולים יותר וחומים - צהובים יותר ופרוותם ארוכה יותר.

מזונם הוא בעיקר פרוקי-רגליים, אך גם יונקים קטנים, לטאות, נחשים וביצים.

הם פעילי יום החיים במאורות תת-קרקעיות בלהקות של עד 20 פרטים, לעיתים גם עם סנאי קרקע. אויביהם הם בעיקר עופות דורסים, חתולים גדולים ותנים.

הנמיות יולדות באוקטובר-דצמבר בתוך המאורה שני גורים שנגמלים עד גיל 10 שבועות ומגיעים לגודלם המלא אחרי 10 חודשים.

## גלריה

קובץ:Cynictis-penicillata-London-Zoo3.jpg
קובץ:Mangusta liščí 2.jpg
קובץ:Cynictis penicillata.jpg|נמייה בנמיביה
קובץ:Mangusta liščí 8827.jpg
קובץ:Yellow Mongoose (Cynictis penicillata) (6451618935).jpg
קובץ:Tiergarten Nürnberg - 02.JPG


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ז'ורז' קיווייה
קטגוריה:יונקים בסוואנה האפריקנית
קטגוריה:נמייתיים
קטגוריה:יונקים יחידים בסוגם
קטגוריה:דרום אפריקה: יונקים
קטגוריה:בעלי חיים שתוארו ב-1829
פסאודו-טווח

300px|ממוזער|שמאל|טווח השגיאה במיקום הנובע משגיאה של הפסאודו-טווח בחיתוך מנתוני 3 לוויינים
**פסאודו-טווח** (באנגלית: **Pseudorange**, הלחם של *Pseudo* ו-*Range*) הוא מונח בתחום הניווט הלווייני שמתאר טווח בין לוויין ניווט (לדוגמה GPS), לבין מקלט לווייני.

כדי שמקלט לווייני יוכל לקבוע את מיקומו, הוא צריך למדוד ולחשב את הטווח אל (לפחות) 4 לוויינים וכן את מיקומם בזמן השידור. מתוך מידע אודות מסלולי הלוויינים, מיקומים אלו יכולים להיות מחושבים עבור כל נקודת זמן.

הפסאודו-טווח לכל לוויין מחושב על ידי מכפלת מהירות האור בזמן שלקח לסיגנל להגיע מהלוויין למקלט. אך מכיוון שישנן שגיאות בדיוק הזמן הנמדד, המושג פסאודו-טווח משמש לתאר את פלט הטווח המחושב אשר אינו הערך המדויק.

## חישובי שגיאת שעון ופסאודו-טווח
בדרך כלל נעשה שימוש במתנד קוורץ במקלטים לווייניים כדי לחשב זמנים. הדיוק של שעוני קוורץ הוא בדרך כלל גרוע יותר מאשר 1PPM (אחד למיליון). לשם המחשה, ללא תיקוני שעון במשך שבוע שלם חישוב הטווח עלול למקם את המקלט מחוץ למסלול הירח (במקום על כדור הארץ).

אפילו אם מתבצע סינכרון של השעון, שנייה לאחר מכן הוא אינו יעיל לחישוב מיקום מפני שהשגיאה המתקבלת יכולה להיות של מאות מטרים בשעון קוורץ סטנדרטי. אולם במקלט GPS משמש השעון לחישוב טווחים ללוויינים שונים בזמן כמעט זהה, לכן השגיאה תהיה בקירוב זהה עבור כל חישוב. טווחים בעלי אותה השגיאה נקראים **פסאודו-טווחים**.

על ידי חישוב פסאודו-טווח עבור לוויין נוסף, רביעי, עבור חישוב מיקום מדויק, השגיאה בזמן יכולה להיות מחושבת גם היא. לכן, נתונים המכילים פסאודו-טווח של 4 לוויינים וכן מיקומם, ניתן לחשב את המיקום והשגיאה בזמן – (x, y, z, \Delta t) בקירוב טוב.

הסיבה לשימוש במונח "פסאודו-טווח" במקום פשוט "טווח", נעוצה באותה שגיאה הנובעת מההזחה בשעון הפנימי של המקלט. חישוב מיקום כזה נקרא לפעמים **טרילטרציה** , אך יותר נכון יהיה לקרוא לו **פסאודו-טרילטרציה**.

על פי חוקים בסטטיסטיקה לחישוב אי הודאות המצטברת , לא מחושבים ערכים מדויקים של מיקום המקלט וההזחה של השעון, אלא מתבצעת הערכה בשיטת הריבועים הפחותים המוכרת מגיאודזיה. כדי לתאר את חוסר הדיוק, נקבעו מדדי GDOP: הזחה גאומטרית של הדיוק: (x, y, z, t)

לאור זאת, חישובי פסאודו-טווח משתמשים בסיגנל של 4 לוויינים כדי לחשב את מיקום המקלט ושגיאת השעון שלו. שעון עם שגיאה של 1PPM יכניס שגיאה של מיליונית-השנייה בכל שנייה. שגיאה זו הנכפלת במהירות האור מולידה שגיאה של 300 מטרים. עבור קונסטלציית לוויינים מסוימת שגיאה זו תוכפל פי שורש-שתיים (קצת פחות כאשר הלוויינים קרובים זה לזה, ויותר כאשר כולם קרובים לאופק הנראה). אם החישוב נעשה על ידי השעון ו-3 לוויינים בלבד, גם מקלט עומד יחשוב שהוא מתקדם במהירות של 300 מטר לשנייה (מעל 1,000 קמ"ש). ללא לוויין נוסף, לא יוכל המקלט לקבוע האם המהירות נובעת מהשגיאה בשעון או מתנועה אמיתית של המקלט.

אם הלוויינים מפוזרים על כיפת השמיים, ערך ה-DOP יהיה נמוך יותר. ככל שערך ה-DOP נמוך יותר כך היחס בין השגיאה במיקום לשגיאה בטווח המחושב, יהיה טוב יותר. אי לכך תפקיד ה-DOP משמעותי בחישוב מיקום מקלט על פני כדור הארץ בעזרת פסאודו-טווח. בנוסף, ככל שמספר הלוויינים גדול יותר כך ישתפר ערך ה-DOP.

קטגוריה:עיבוד אותות
קטגוריה:ניווט לווייני
לימודים אקדמיים ללא תעודת בגרות

**[[תעודת בגרות]]** היא דרישה נפוצה לקבלת אדם ללימודי תואר ראשון בישראל. עם זאת חלק מהמוסדות האקדמיים מאפשרים קבלה ללימודים לתואר ראשון גם למי שאינם מחזיקים בתעודת בגרות. בחלק מהמסלולים נדרשת השלמה חלקית בלבד של בחינות ממערך בחינות הבגרות, ובחלקם האחר לא נדרשת השלמת מבחני בגרות כלל ומוצבים תנאים חילופיים (אם בכלל) כמו בחינות קבלה ישירות שמציע המוסד הרלוונטי, מכינה קדם אקדמית, לימודים קודמים שלא בהכרח במסגרת אקדמית ועוד.

## מניעים לגישה זו
* קיימות פילוסופיות חינוכיות התומכות בהפצת ידע ומסלולי הסמכה לציבור הרחב כמו חינוך פתוח (open education), ובמבט מסוים גם חינוך דמוקרטי.
* קיימת ביקורת על מערכי בחינות בגרות המיועדות להעניק תעודת בגרות הן מכך שהן מכריחות אדם ללמוד חומר שלא בהכרח רלוונטי למסלול לימודיו או חומר שאינו בהכרח מעניין אותו.

## אפשרויות הקבלה
האפשרויות המרכזיות בקבלה ללימודים ללא תעודת בגרות:

### האוניברסיטה הפתוחה

באופן כללי האוניברסיטה הפתוחה איננה מעמידה תנאי קבלה לתואר ראשון למעט לקורסים מסוימים המצריכים הצלחה בבחינות שונות באנגלית או בבחינה פסיכומטרית.

### מכינה קדם אקדמית

מכינה קדם אקדמית היא מסלול הכנה ללימודי תואר ראשון. במקרים מסוימים מכינה זו מקדימה מכינה נוספת הנקראת מכינה אקדמית. לאחר עמידה מוצלחת בתנאי המכינה הקדם אקדמית לפחות, ניתן להתקבל למוסד האקדמי ללא תעודת בגרות.

יש מכינות קדם אקדמיות המיועדות לציבורים ספציפיים ומותאמות לרוח הלימוד הנפוצה בהם, למשל תוכניות לתארים במדעים לדתיים ובפרט לחרדים, יוצאים בשאלה ובני מיעוטים.

### גיל או תרומה חברתית ניכרת
על פי החלטת המועצה להשכלה גבוהה מוסד להשכלה גבוהה יכול לקבל מועמד שהוא מעל גיל 30 ואין לו תעודת בגרות, בתנאי שעמד
בהצלחה בקורסי הכנה ללימודים אקדמיים שהמוסד יערוך. יש מוסדות שמציעים קבלה בהתאם.

### מבחן התאמה
עמידה מוצלחת ב"מבחן התאמה": אפשרות זו קיימת במוסדות אקדמיים המעוניינים לקבל לשורותיהם אנשים שרכשו ידע באותו תחום לימוד, ולפחות במידה רבה באופן אוטודידקטי (כלומר בלמידה עצמאית). עמידה בהצלחה במבחן זה מאפשרת התחלת לימודי תואר ראשון רלוונטי באותו מוסד.

אחד ממוסדות ההשכלה הגבוהה הישראליים אשר מציע מבחני התאמה למגוון אוכלוסיות, ובמגוון תנאים, הוא הטכניון בחיפה.

### לימודים קודמים
ישנם מסלולים בהם לימודי תעודה, תעודת הנדסאי, או לימודים אקדמיים קודמים במסלולים עוקפי-בגרות עשויים לבסס קבלה לתואר במסלול הדורש תעודת בגרות.

#### לימודי תעודה קודמים

ישנן מכללות מקצועיות המעניקות לימודי תעודה בתחומי המחשוב, התקשורת, וההיי-טק אשר קורסים מסוימים שהן מציעות (בפרט קורסים הקשורים בשפות תכנות קרובות-ליבה) נלמדים לרוב באופן חופף גם במסגרת אקדמית (לרוב במחלקות למדעי המחשב); לעיתים ישנו הסדר בין מכללות מקצועיות כאלה לבין המוסד האקדמי המאפשר הכרה בקורסים שלמד הסטודנט לצורך קבלה ישירה לתוכנית התואר, או לכל הפחות, קבלה לתוכנית התואר בתנאי עמידה מוצלחת בקורסי השלמה.

#### לימודים אקדמיים קודמים
אדם שהשיג גיליון ציונים עם ציונים מספיק גבוהים, או תואר ראשון, במסלול עוקף תעודת בגרות, עשוי להתקבל למסלול תואר ראשון שאחרת היה מותנה בתעודת בגרות, לדוגמה מן האוניברסיטה הפתוחה לאוניברסיטת תל אביב.

## ראו גם
* מבחן חוץ
* אבשלום אליצור

## קישורים חיצוניים
* אתר האוניברסיטה הפתוחה של בריטניה.

## הערות שוליים

קטגוריה:אקדמיה
ששת הגיבורים הגדולים

**ששת הגיבורים הגדולים** (באנגלית: **Big Hero Six**) היא קבוצה בדיונית של גיבורי-על המופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת *The Sunfire and Big Hero Six #1* מספטמבר 1998, ונוצרה על ידי הכותב סטיב סיגל והמאייר דאנקן רולו.

בדומה למספר קבוצות גיבורי-על אחרות, הקבוצה הוקמה בחסות הממשלה, וכמו קבוצות ת'נדרבולטס ויחידת המתאבדים גייסה פושעים לשורותיה תמורת חנינה. בדומה לששת המרושעים וארבעת המופלאים, הקבוצה שומרת על הרכב קבוע של שישה חברים. הצוות היה אמור להופיע לראשונה בחוברות קבוצת אלפא פלייט, אך בשל בעיות תזמון פורסם בחוברת סולו עם סאנפייר. הקבוצה קיבלה הרצת חוברת ב-2008, והגיחה באירוע ספיידרמן מ-2012. בשנת 2014, אולפני דיסני ומארוול שיתפו פעולה והפיקו סרט אנימציה באותו שם על הקבוצה, שלימים הופקה לו שתי סדרות הנפשה - "6 גיבורים: הסדרה" ו"ביימקס!".

## ביוגרפיה בדיונית
כאשר הממשלה היפנית הייתה זקוקה לגיבורי על, תאגיד גירי גייס את חברי הצוות: הרונין הנבל הסמוראי הכסוף; הסוכנת החשאית האני למון, ממציאת "תיק הכוח" באמצעותו היא שולפת עצמים מיקומים אחרים; גוגו טומאגו, פושעת שמסוגלת לפוצץ את חליפתה בלי לפגוע בעצמה באמצעות אמירת שמה ושוחררה מהכלא כדי להצטרף לצוות; והירו טאקאצ'יהו, גאון בן 13 שבנה אנדרואיד בשם ביימאקס המשנה צורה מיצור דמוי דרקון לרובוט מכה. האיום הראשון שהצוות התמודד איתו היה צורה אסטארלית של קורבנות הפצצת הירושימה ונגסאקי. בקרב נגדו, סאנפייר חבר האקס-מן הצטרף כחבר השישי והם נצחו בקרב. זמן קצר לאחר מכן, הקבוצה העתיקה את בסיסם ממשרדי גירי לפארק שעשועים בטוקיו, שם הותקפו בידי מפלצת שנוצרה מציוריו של ילד. בעזרת קבוצת אלפא פלייט הקנדית, ששת הגיבורים הגדולים השמידו אותו בכך שזרקו אותו ללוע הר פוג'י.

הקבוצה המשיכה להגן על יפן מאיומים שונים, וחילצו את תושבי טוקיו מעירם כאשר קבוצת אדוני הרשע גרמה לסופה. לבסוף, סאנפייר עזב את הקבוצה לטובת מעורבות בתאגיד-אקס של צ'ארלס אקסבייר בהודו ואילו הסמוראי הכסוף נהרג לכאורה בידי המתנקשת אלקטרה בעיראק. הם הוחלפו בסאנפיר, אישה שנגררה ליקום מארוול דרך תיק הכוח של האני למון ובעלת כוחותיו של סאנפייר, ובסמוראי ההובנה המסתורי. כעת בלי שני החברים המנוסים, הירו נעשה מנהיג הקבוצה. הקבוצה נפלה קרבן למכשיר שליטה מוחית שהושתל בביימאקס, ואולצו להילחם באלפא פלייט לפני שהמכשיר חווה קצר חשמלי, הקבוצות התפייסו ועזרו להגן על רצף הזמן.

לאחר מלחמת האזרחים, הממשלה היפנית הניחה לגיבורים להתנדב להגנה במקום להכריח אותם לסוכנות להגנת יפן. כחלק מההתנדבות, הקבוצה שיתפה פעולה עם האנדרואיד הרונין האדום והלוחם אוטומו. בשלב מסוים, סאנפיר וסמוראי ההובנה התפטרו או פוטרו והוחלפו בסמוראי וואסאבי לא-ג'ינג'ר ובפרד, איינו בעל יכולת שינוי צורה ליצור דמוי גודזילה. ביחד, הם נלחמו בפשע ביפן. באירועי "קצוות הארץ", ספיידרמן יצר קשר עם מספר גיבורי-על ושלח אותם לעצור מזימת האצת ההתחממות הגלובלית של דוקטור אוקטופוס, ביניהם הקבוצה. הם נתקלו באויבם הראשון ששמר על אחד מהמתקנים, והביסו אותו.

## קישורים חיצוניים
* 
* דף הקבוצה באתר הרשמי של מארוול קומיקס
* דף הקבוצה בפרויקט פאנדום של מארוול קומיקס

## הערות שוליים

קטגוריה:גיבורי-על במארוול קומיקס
דניאל כרמון

**דניאל (דני) כרמון** (נולד ב-1951) הוא דיפלומט ישראלי, שכיהן כשגריר ישראל בהודו ושגריר לא תושב לסרי לנקה בין השנים 2014–2018.

## ביוגרפיה
כרמון נולד בתל אביב. שירת בצה"ל כקצין בחטיבת הצנחנים והשתחרר ב-1973. לאחר שחרורו החל ללמוד יחסים בינלאומיים באוניברסיטה העברית בירושלים ובמקביל החל לעבוד במשרד החוץ.

ב-1978 מונה לנספח בשגרירות ישראל בוושינגטון די. סי. והיה חבר המשלחת הישראלית לשיחות קמפ דייוויד בין ישראל למצרים. ב-1983 עזב את משרד החוץ ושימש מנהל שיווק בחברת היי טק. לאחר שובו למשרד עבד באגף משאבי אנוש. ב-1985 מונה לקונסול וקצין המנהלה בשגרירות ישראל בבואנוס איירס שבארגנטינה, במרץ 1992 נרצחה רעייתו אליאורה במהלך הפיגוע בשגרירות ישראל בארגנטינה. כרמון המשיך לעבוד ולשקם את השגרירות כמשנה לשגריר עד 1995.

ב-1995 מונה לראש מרכז מצב (מרכז השליטה וחדר החירום של משרד החוץ). ב-1996 מונה למנהל מחלקת מידע ואינטרנט באגף ההסברה. בשנת 2000 מונה לראש הלשכה לתיאום וראש לשכת מנהל משרד החוץ. ב-2005 מונה לסגן וממלא מקום לראש המשלחת הישראלית לאומות המאוחדות, במהלך כהונתו הוא שימש יו"ר הוועדה לאוכלוסין ופיתוח וסגן יו"ר הוועדה לפיתוח בר קיימא באו"ם. ב-2011 מונה לסמנכ"ל משרד החוץ וראש המרכז לשיתוף פעולה בינלאומי. ב-2013 זכה באות יקיר שירות המדינה. ב-2014 מונה לשגריר ישראל בהודו ושגריר לא תושב לסרי לנקה.

## קישורים חיצוניים

* דניאל כרמון באתר שגרירות ישראל בהודו
* אות יקיר שירות המדינה הוענק למר דניאל כרמון ממשרד החוץ, אתר נציבות שירות המדינה
* 
* 
* 

קטגוריה:שגרירי ישראל בהודו
קטגוריה:ראשי מש"ב – סוכנות הסיוע הלאומית של ישראל
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:שגרירי ישראל בסרי לנקה
קטגוריה:ישראלים שנולדו ב-1951
פנגיי נון

**פנגיי נון** או **פאנגיי נון** (בסינית מסורתית: **半硬軟**) היא אמנות לחימה שמקורה בדרום סין שלומדה על ידי צ'ו טסו הו. משמעות השם היא "חצי רך, חצי קשה", ומתייחסת להגנות, הרכות והתקיפות הקשות.

## מייסד השיטה
צ'ו טסו הו (ביפנית: שו שי ווה) חי בין השנים 1869–1945, והיה מייסד השיטה. חייו לא מתועדים היטב בגלל הקשר שלו עם אגודות החשאיות שפעלו להדחתה של שושלת צ'ינג ושיקום של שושלת מינג.

## קנבון וויצ'י
קנבון וויצ'י היה תלמידו הידוע ביותר של צ'ו טסו הו ולאחר סיום לימודיו, פתח מכון משלו, והיה הזר הראשון שלימד שיטה זו בסין. לאחר מותו, בנו, קאניי וייצ'י, לימד את השיטה באוקינאווה בשם "וויצ'י ריו", הדרך של וויצ'י.

## סכסוך פוליטי
בשנת 1978 חבורת תלמידי וויצ'י ריו ובראשם סייקי איטוקאזו (Seiki Itokazu) וטאקאשי קינג'ו (Takashi Kinjo), יצאו מהריו והחיו את שיטת הפנגיי נון. בתחילת שנות התשעים השם שונה לקונן ריו (Konan Ryu). עשר שנים לאחר מכן תלמידי השיטה התחילו להשתמש בשם קובו ריו (Kobu Ryu), למרות זאת, אחד התלמידים, מיקיו נישיוצ'י (Mikio Nishiuchi) חזר להשתמש בשם פנגיי נון ריו.

קטגוריה:אמנויות לחימה
קוברה יורקת

[שמאל|ממוזער|220px|[קוברה טבעתית]]

**קוברה יורקת** הוא כינוי לקבוצה של נחשים ממשפחת הפתניים, מרביתם בסוג קוברה היורקים ארס מניביהם כאשר הם בסכנה. הארס היוצא מניביהם חסר השפעה על עורם של יונקים, אך יכול להיות קטלני לעיניהם של חיות אלו ואף לגרום לעיוורון.

## התזת הארס
הנחש מתיז ארס בעזרת שרירי הפה אשר דוחפים את בלוטות הארס דרך חורים בעלי צורה גאומטרית ייחודית הנמצאים קרוב לקצה הניב ופונים קדימה.
חלק מהקוברות האלו מבצעות תנועות או רעשים בזמן שהן יורקות את הארס. ישנן השערות כי פעולות אלו מסיעות לדיוק רב יותר של כיוון הארס, אך מדענים אינם תומכים בהשערה זו. הם אומרים שהתנועות הללו נועדו להפחיד או להגביר את הרושם על האויב.
כאשר הקוברה היורקת נדחקת לפינה, מינים מסוימים יכולים לירוק את הארס עד 2 מטרים.
אף על פי שיריקת ארס היא האמצעי העיקרי של חיות אלו להגנה, כולן יכולות בנוסף להעביר ארס באמצעות נשיכה.

## מינים שונים של קוברה יורקת
### מינים [[אפריקה|אפריקאים]]
* קוברה יורקת ענקית (*Naja ashei*)
* קוברה יורקת מערב אפריקאית (*Naja katiensis*)
* קוברה יורקת מוזמביקית (*Naja mossambica*)
* קוברה יורקת שחורה (*Naja nigricincta*)
* קוברה יורקת שחורת-צוואר (*Naja nigricollis*)
* קוברה יורקת נובית (*Naja nubiae*)
* קוברה יורקת אדומה (*Naja pallida*)

### מינים [[אסיה|אסיאתים]]
* קוברה סינית (*Naja atra*)
* קוברה מונוקלית (*Naja kaouthia*)
* קוברת אנדמן (*Naja sagittifera*)
* קוברה יורקת בורמזית (*Naja mandalayensis*)
* קוברה פיליפינית (*Naja philippinensis*)
* קוברה יורקת זהובה (*Naja sumatrana*)
* קוברה יורקת סינית (*Naja siamensis*)
* קוברה יורקת אינדונזית (*Naja sputatrix*)
* קוברה דרום פיליפינית (*Naja samarensis*)

כמו כן ישנו המין קוברה טבעתית (*Hemachatus haemachatus*), היכול לירוק ארס.

## מינים נוספים היורקים ארס

קוברות מסוימות, במיוחד אסיאתיות, אשר אינן מוגדרות כקוברות יורקות, לפעמים יורקות גם, אך לא בצורה יעילה כמו הקוברה היורקת. בנוסף גם מספר מיני צפעיים, למשל כמה מיני גומצנים, יכולים לירות את הארס למרחק קצר.

## קישורים חיצוניים

## הערות שוליים

קטגוריה:פתניים
קטגוריה:שמות עממיים של זוחלים
חליל מוטלו

**חליל מוטלו** (בבולגרית: **Халил Мутлу**, נולד בשנת 1973 בבולגריה), הוא מרים משקולות טורקי מקצועי שזכה במספר אליפויות עולם.

חליל מוטלו הוא אחד מארבעת מרימי המשקולות שהשיגו שלוש מדליות זהב ברציפות במשחקים האולימפיים.

הקריירה שלו כמרים משקולות כוללת חמש אליפויות עולם, תשע אליפויות אירופה ויותר מעשרים שיאי עולם ב-52 קילוגרם, 54 קילוגרם ו-56 קילוגרם בשילוב.

## קריירה
מוטלו שלט בקטגוריית המשקל שלו מאז אמצע 1990. הוא עשה את ההופעה האולימפית הראשונה שלו באולימפיאדת ברצלונה בשנת 1992 בקטגוריית 52 ק"ג וסיים במקום החמישי.

בשנת 1994, הוא זכה בשתי אליפויות אירופה ועולם. בשנת 1996, בקטגוריית 54 קילוגרם, חליל מוטלו שבר את שיאו של אלוף העולם המכהן ומחזיק שיא העולם, והמשיך לזכות במדליית הזהב לאחר שהמשקל המצטבר שהרים היה 7.5 קילוגרם יותר מהמקום השני.

באליפות עולם בשנת 1999 הוא ניצח את אדריאן ג'יאגו שזכה במדליית כסף לאחר שהרים בשני התרגילים עשרים קילוגרם יותר, וקבע שיא עולם חדש.

הוא נשאר בלתי מנוצח גם באולימפיאדה בשנת 2000 בסידני, שבה הוא היה אפילו יותר דומיננטי ממה שהוא היה באטלנטה. הוא קבע שיאים אולימפיים הן בהנפה והן בדחיקה וזכה במדליית הזהב בקטגוריית 56 קילוגרם.

הוא סבל מפציעה בכתף בשנת 2003 ובאופן זמני עבר לקטגוריית 62 קילוגרם. היה ספק להמשך הקריירה שלו כשהוא קרע גיד, נפגע בשריר והיה מושבת בשנת 2002.

כשהחלה אולימפיאדת אתונה 2004, מוטלו היה כבר עם חמש זכיות באליפות העולם, אף על פי שהוא החמיץ את העונה בשנת 2002 בגלל פציעה.

הוא זכה במדליית הזהב השלישית ברציפות שלו באולימפיאדה באתונה.

## איסור סטרואידים
בשנת 2005, מוטלו הושעה מן התחרות הבינלאומית על ידי הפדרציה הבינלאומית להרמת משקולות למשך שנתיים עקב שימוש ב-"Nandrolone"- סטרואידים אנאבוליים, אף על פי שהוא טוען שהוא אף פעם לא לקח סטרואידים ביודעין.

## חיים אישיים
מוטלו נשוי ומתגורר באנקרה, טורקיה, מאז תחילת 1990. הוא אומן על ידי איברהים אלמאלי. לצד הרמת משקולות, מוטלו נהנה מהיאבקות.

## הישגים
* אלוף העולם לנוער (1993);
* חמש פעמים אלוף עולם (2003, 2001, 1999, 1998, 1994 - מקום ראשון;. 1995, 1993 - מקום שני);
* תשע פעמים אלוף אירופה (2005, 2003, 2001, 2000, 1999, 1997, 1996, 1995, 1994);
* 25 מדליות זהב בסך הכל באליפות אירופה, זכה בהכי הרבה מדליות זהב לאחר דוד ריגרט שזכה ב-27 מדליות זהב;
* אחד מארבעת מרימי משקולות שזכו בשלוש מדליות זהב אולימפיות (2004, 2000, 1996);
* הוא כונה בשם "ספורטאי השנה 1999" בטורקיה;
* הוא אחד מחמישה גברים בהיסטוריה שהרימו שלוש פעמים את משקל גופם.

## קישורים חיצוניים

* 
* 
* 

קטגוריה:ספורטאים טורקים
קטגוריה:טורקים שנולדו ב-1973
קטגוריה:מרימי משקולות באולימפיאדת סידני (2000)
קטגוריה:מרימי משקולות באולימפיאדת אטלנטה (1996)
קטגוריה:מרימי משקולות באולימפיאדת ברצלונה (1992)
קטגוריה:מרימי משקולות באולימפיאדת אתונה (2004)
קלפים נגד האנושות

**קלפים נגד האנושות** (באנגלית: **Cards Against Humanity**) הוא משחק קלפים קבוצתי שמומן בקיקסטארטר. המשחק זמין להורדה ללא תשלום באינטרנט, כך ששחקנים יכולים ליצור קלפים משלהם או לרכוש קלפים מודפסים עם הגרסה המקורית. המשחק זכה לשבחים על הרעיון.

## מהלך המשחק
בתחילת המשחק, כל שחקן שולף עשרה קלפי "תשובה" לבנים. אחד השחקנים נבחר להיות "קיסר הקלפים" הראשון, והוא מוציא קלף "שאלה" שחור, ומקריא מתוכו את השאלה לקבוצה. כל אחד מהשחקנים האחרים בוחר אחד (ולפעמים שניים, תלוי בשאלה) מקלפי תשובה שבידו שלדעתו הכי מתאים לשאלה ומעביר אותו, שפניו כלפי מטה, לקיסר הקלפים. לאחר מכן, מערבב קיסר הקלפים את כל קלפי התשובות, קורא אותם בקול רם בצורה הומוריסטית, ובוחר את השילוב המועדף עליו. מי שהתשובה שלו נבחרה מקבל את הקלף השחור, וצובר "נקודה מדהימה" ("Awesome Point"). בתום כל סיבוב, עובר תפקיד קיסר הקלפים לשחקן אחר, וכל שחקן משלים לעצמו עשרה קלפים.

על הקלפים הלבנים מופיע צירוף שמני, שעשוי להיות מילה בודדת או צירוף מורכב יותר. על הקלפים השחורים מופיעות שאלות או משפטים עם חלקים להשלמה. במקרים נדירים, כללים אלו עשויים להיות מופרים הן בקלפים השחורים והן בקלפים הלבנים.

כללי המשחק גמישים וניתן לשנות אותם בחופשיות, לפי חוקי הבית הרבים (ששמותיהם מופיעים במדריך ובאתר האינטרנט) ששחקנים יכולים לאמץ (למשל: יש גרסאות של המשחק שבהן הקלפים הזוכים נבחרים באופן דמוקרטי, וגרסאות שבהן ניתן להמיר נקודות לקלפים, לתת נקודות על פי דירוג, וכן הלאה). גם במשחק המקורי ישנן וריאציות. למשל, ישנם קלפי שאלה שחורים שאפשר למלא בתוכם תשובות ממספר קלפי תשובה לבנים. הכללים הרשמיים מאפשרים גם להמר על נקודות שנצברו בתמורה לזכות לתת תשובה נוספת באותו סיבוב.
הפשוט שלו, לצד תוכן סאטירי ובוגר.

## היסטוריה
המשחק נוצר על ידי קבוצה של בוגרי התיכון היילנד פארק (Highland Park, מהעיר שיקגו) כמשחק למסיבת ליל השנה החדשה. בגרסה מוקדמת של המשחק, שנקראה Hyper-Theticals, השחקנים התבקשו לכתוב את התגובה הכי מופשטת לשאלה בנושא מסוים. בפועל, התשובות נטו להיות הומוריסטיות.

מאוחר יותר, קיבל המשחק את שמו הנוכחי, קלפים נגד האנושות, ונוספו לו תשובות כתובות מראש (על קלפים לבנים, בנוסף לשאלות הכתובות על קלפים שחורים). בראיון משנת 2011, סיפר אחד מיוצרי המשחק, בן הנטוט (Ben Hantoot), כי את המשחק פיתחו "שמונה שהיו המחברים הראשיים, חמישה או שישה מפתחים נוספים 'במשרה חלקית'" ו-"עשרות חברים ומכרים ששיחקו במשחק". הוא הוסיף כי המשחק נוצר בהשראת ניסיונם של המפתחים עם מגוון משחקים, כגון  וחידוני פנטומימה (Charades).

## תהליך היצור
קלפים נגד האנושות מומן בקיקסטארטר, בקמפיין שהחל ב-1 בדצמבר 2010, והגיע תוך שבועיים ליעדו המקורי, 4,000 דולרים. הקמפיין הסתיים ב-30 בינואר 2011, ובפרויקט הגיוס הצטברו אז מעל 15,000 דולר. בזכות הסכום הגבוה שהצטבר למימון המשחק, היוצרים הוסיפו חמישים קלפים נוספים למשחק עצמו.

## קישורים חיצוניים

* 

* cardsagainsthumanity.com, האתר הרשמי של המשחק.

## הערות שוליים

קטגוריה:משחקי קלפים
בארץ' (הונגריה)

**בארץ**' (בהונגרית: **Barcs**) היא עיר במחוז שומוג' בהונגריה. העיר מוקפת בפארק הלאומי של דנובה-דראווה . פירוש שם העיר בהונגרית הוא "מרגמה".

## היסטוריה
בארץ' מוזכרת לראשונה במסמכים היסטוריים שנכתבו בין השנים 1389–1417. הטירה שבמקום מוזכרת לראשונה במסמכים משנת 1460. בעלי האדמות באזור באותה תקופה היו אצילים מקומיים. ב-1480 נפטר בעל האדמות בלא להותיר יורשים, ואדמות היישוב הועברו לבית המלוכה ההונגרי, אשר העניק אותן למשפחת אצולה אחרת. מסמכי מיסוי משנת 1500 מעידים על שינוי נוסף של הבעלות על הקרקע ועל העברתה לידי משפחת אצולה אחרת. באמצע המאה ה-16 נכבש האזור על ידי האימפריה העות'מאנית וממפקד אוכלוסין ומיסוי שביצעו פקידי האימפריה ב-1566 עלה כי ביישוב יש 46 בתים. בשנת 1664 נכבש האזור שוב על ידי הונגריה. בקרבות שהתחוללו בעת הכיבוש, נשרפה הטירה המקומית.

במרידות אביב העמים של 1848 כבשו את בארץ' מורדים קרואטים למשך מספר שבועות, עד שהובסו על ידי כוחות האימפריה האוסטרו-הונגרית. בשנת 1857 חרבו חלקים גדולים של העיירה בשריפה.

הבניין העתיק ביותר הקיים ביישוב כיום, להוציא הטירה, הוא בניין בסגנון נאו-קלאסי מתחילת המאה ה-19, שבמקור יועד לשמש כמחסן סחורות שהועברו על הנהר דראווה. הוא נחשב בית היסטורי על פי חוק.

בתחילת המאה ה-20 חיו בעיירה כ-6,500 תושבים, כשני שלישים מהם הונגרים, כרבע מהם גרמנים, וכן מאות יהודים ומאות קרואטים. כ-80% מתושבי העיירה היו קתולים.

לאחר מלחמת העולם הראשונה נכללה בארץ' בשטח יוגוסלביה. בשנת 1928 הוענק לה מעמד של עיר.

## קהילה יהודית
ב-1941 חיו בעיר כ-300 יהודים מתוך כ-7,000 תושביה. רוב היהודים היו סוחרים ובעלי מלאכה, והקהילה היהודית השתייכה לזרם הנאולוגי. בתקופת מלחמת העולם השנייה גויסו גברים יהודים רבים מהעיר לשרות העבודה.

בשנת 1944 חיו בעיר 284 יהודים ובאפריל של אותה שנה הוקם גטו בעיר ויהודי האזור נכלאו בו, וכן 1,580 יהודים ממחוזות ומיישובים הונגריים סמוכים. במאי גורשו יהודים אלה לאושוויץ.

## ילידי המקום
* **[[מרתה גרגיי]]** (במקור **לוסטיג**, 1913–1973) הייתה סופרת יהודייה-הונגרייה, סופרת נוער, עורכת.
* **[[יאנוש טאוס]]** (1911–1988) היה פוליטיקאי יהודי-הונגרי, שר בממשלת הונגריה, חבר באספה הלאומית ההונגרית.

## לקריאה נוספת
* 

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:גטאות בהונגריה
קטגוריה:מחוז שומוג'
תוכנית ארזים

**תוכנית ארזים** היא מסלול הכשרה ושירות בצה"ל, שמטרתו שיבוץ מצטיינים בעלי כישורים קוגניטיביים ומנהיגותיים באזורי המחקר הטכנולוגי-מתמטי שבאגף המודיעין ובאגף התקשוב וההגנה בסייבר. במהלך המסלול משלימים החניכים תואר ראשון דו-חוגי במתמטיקה ומדעי המחשב באוניברסיטת תל אביב, במשך שנתיים. בתום ההכשרה החניכים משרתים כ-6 שנים בתפקידים רלוונטיים באותם אגפים. התוכנית כוללת בנוסף לתואר הראשון גם קורס קצינים, וכן קורס הכשרה של חיל המודיעין או של חטיבת ההגנה בסייבר.
תוכנית ארזים נחשבת לאחת התוכניות היוקרתיות ביותר שמציע צה"ל.

## מסלול ההכשרה
ההכשרה ברובה מתקיימת באוניברסיטת תל אביב כאשר מרבית שכר הלימוד של התואר האקדמי הוא במימון של צה"ל.

חניכי התוכנית עוברים הכשרה בתחומי האקדמיה, המודיעין וטכנולוגיה. הם לומדים לתואר ראשון במסלול דו-חוגי משולב באוניברסיטת תל אביב וזוכים לחניכה אישית לאורך כל תקופת ההכשרה ולתכני העשרה אקדמיים, מקצועיים, אישיותיים ופיקודיים שיסייעו להם בהמשך השירות. על אף שתואר זה אורך לרוב שלוש שנים, חניכי התוכנית מסיימים אותו בהיקפו המלא רק בשנתיים.

חניכים שסיימו תואר ראשון כבר במהלך התיכון לומדים בתוכנית ארזים 2 - לימודי תואר שני במתמטיקה או במדעי המחשב בשנה אחת בלבד במקום תואר ראשון.

לאחר מכן, חניכי ארזים מקבלים הכשרה צבאית ומודיעינית המותאמת לתפקידם העתידי: קורסים במקצועות מודיעין, הנפרשים על פני סדנת קיץ בין שתי שנות הלימודים, טירונות בסיסית (רובאי 02), קורס קצינים בבה"ד 1 שלאחריו מקבלים דרגת סגן. לבסוף, הם עוברים הכשרה מקצועית ואינטנסיבית האורכת בין שלושה חודשים לחצי שנה.

## לאחר ההכשרה
בסיום ההכשרה המקצועית, בוגרי התוכנית משובצים במדורים השונים של היחידות. הבוגרים יעסקו במחקר מתמטי וטכנולוגי פורץ דרך ובעיצוב ופיתוח תשתיות מחשוב, תשתיות מחקר ומערכות סייבר מתקדמות, תוך שימוש בטכנולוגיות ויכולות מסווגות ביותר. צוותים קטנים, בהם משרתים בוגרי ארזים לצד בוגרי מסלולים איכותיים אחרים (כגון  גאמא ותלפיות), בשילוב עם טכנולוגיה מתקדמת, יוצרים סביבת עבודה ייחודית באופיה המעודדת למידה מתמדת, עבודת צוות ומצוינות אישית. לאחר שצברו ניסיון, בוגרי המסלול מיועדים גם להוות שדרה פיקודית ומקצועית ביחידה. חלק מהבוגרים שימצאו מתאימים יוכלו להשתלב במערך ההדרכה של היחידה והתוכנית.

## המיונים והקבלה לתוכנית
המועמדים לתוכנית עוברים מסלול מיונים ממושך וקפדני, הכולל בין היתר מבדקי יכולת מתמטית, יכולות בין-אישיות, פוטנציאל מנהיגותי ויכולות אנליטיות. בעבר המיונים לכל חיל נעשו בנפרד, אולם כיום הם נעשים לרוב במשותף ומתחילים במבחני "שחקים" של חיל המודיעין.

בנוסף לשלבי המיון, על המועמדים לעמוד בתנאי הקבלה של האוניברסיטה הן בציוני הבגרות והן בבחינה הפסיכומטרית.

## ראו גם

* תוכנית פסגות
* תוכנית חבצלות
* תוכנית אלונים
* תוכנית אודם
* תוכנית BIO

## קישורים חיצוניים
* אתר על תוכנית ארזים
* מסלול ארזים אמ"ן, באתר "מתגייסים"
* מסלול שחקים - ארזים, באתר "מתגייסים"

## הערות שוליים

קטגוריה:אגף המודיעין
קטגוריה:אגף התקשוב
קטגוריה:אוניברסיטת תל אביב
ארזים
ארזים
קטגוריה:העתודה האקדמית
ארזים